જમ્મુ કાશ્મીરમાં અલગતાવાદી નેતાઓ વિરુદ્ધ એનઆઇએની કડક કાર્યવાહી ચાલુ છે. એનઆઇએ દ્વારા અલગતાવાદી નેતાઓના 12 જેટલા ઠેકાણે છાપો મારવામાં આવ્યો હતો, જેથી આ નેતાઓ પાસે આવનાર ફંડિંગ અંગે જાણકારી મેળવી શકાય. એનઆઇએના અધિકારીએ જણાવ્યું હતું કે, 12 અલગ-અલગ જગ્યાઓએ છાપા મારવમાં આવ્યા છે. મુખ્યત્વે શ્રીનગર, બારામૂલ અને હંદવારાના વિસ્તારોમાં છાપા મારવામાં આવ્યા છે. અધિકારીએ આગળ જણાવ્યું હતું કે, જે લોકોને ત્યાં છાપો મારવામાં આવ્યો છે, એમના તાર શંકાસ્પદ સંગઠનો સાથે જોડાયેલા હોવાની જાણકારી છે, અમે આ મામલે વધુ તપાસ કરી રહ્યાં છીએ.